වෛරසය ආසාදිත අයෙකුගේ රෝග තත්ත්වයන් මතුවීමට දින 20ක කාලයක් ගත වන බවත් එම කාලය අවසන් වන තුරු මුඛ ආවරණ පළදින ලෙස ද සෞඛ්‍ය අංශ ඔවුන්ට දැනුම් දෙනවා.රජයේ වෛද්‍ය නිලධාරීන්ගේ සංගමයේ ලේකම් වෛද්‍ය හරිත අලුත්ගේ කොළඹ ඊයේ පැවති මාධ්‍ය හමුවකට එක්වෙමින් සඳහන් කළේ චීනයේ සිට පැමිණෙන ශ්‍රී ලාංකික සිසුන් නිවෙස් වලට යොමු නොකර වෙනම ස්ථානයක රදවා තබා වෛද්‍ය පරීක්ෂණ කටයුතු සිදුකරන ලෙසට රජයෙන් ඉල්ලා සිටින බවයි.මීට අමතරව අද උදෑසන 6 සිට කටුනායක ගුවන් තොටුපළට ගුවන් මගීන්ට හැර සෙසු පුද්ගලයින්ට ගුවන් තොටුපළ පර්යන්තයට ඇතුළු වීම තාවකාලිකව අත්හිටුවා තිබෙනවා.මේ අතර, අධ්‍යාපන අමාත්‍යාංශයේ පාසල්, සෞඛ්‍ය හා පෝෂණ අංශය සෞඛ්‍ය අමාත්‍යාංශයෙන් ඉල්ලීමක් කර තිබෙනවා.